Първият ѝ самостоятелен сингъл излиза през 2002 година – „Sharp“, издаден от Sony Music Entertainment. Четири години по-късно Валентина се присъединява към проекта „Ту блак“, с който същата година издава „Waves of Love“ (песента, дала име на албума, е римейк на популярната в миналото „In alto mare“, изпълнена от Лоредана Берте). От този диск Монета пуска през 2006 година на отделен носител и сингъла „Vai“. Със следващия си сингъл „Se non ci sei tu“ ("Ако не си тук") тя участва на вътрешните финали в Сан Марино за „Евровизия 2008“, но не се класира. Заедно с триото „Май фънки валънтайн“ Валентина издава албума „Il mio gioco preferito“ (Моята любима игра). На сцената на театър „Титано“ в Сан Марино изпълнява музикалния монолог „Но каква е разликата?“, посветен на Орнела Ванони. Негов режисьор е Фабрицио Раджи.